Francúzske spoločenstvo Belgicka

Francúzske spoločenstvo Belgicka, (francúzsky Communauté française de Belgique), od mája 2011 schválený nový názov valónskym regionálnym parlamentom Federácia Valónsko – Brusel (francúzsky: Fédération Wallonie-Bruxelles), je jedno z troch federatívnych spoločenstiev Belgicka. Jej hlavným mestom je Brusel. Treba uviesť, že nový názov „Federácia Valónsko-Brusel“ nebol schválený parlamentom Francúzskeho spoločenstva Belgicka a tento nový názov nie je uzákonený v belgickej federálnej ústave.

Popis spoločenstva
Francúzske spoločenstvo Belgicka má 4,3 mil. frankofónnych obyvateľov, z ktorých:
 3,4 mil. (79,1 %) obyvateľov býva vo Valónskom regióne, kde tvorí úplnú prevahu okrem nemecky hovoriacich obyvateľov, ktorých je asi 70 tisíc a okrem frankofónnych obcí s jazykovým uľahčením
 0,9 mil. (20,9 %) obyvateľov býva v regióne Brusel-Hlavné mesto (z celkového počtu 1,1 mil. obyvateľov)
 
Frankofónni obyvatelia, ktorí sídlia vo Flámskom regióne, nie sú zarátaní v úradných štatistických číslach Francúzske spoločenstvo Belgicka. Ich počet nie je známy, s ohľadom na neprítomnosť národnosti a vyškrtnutie vo formulároch sčítania ľudu. Odhad frankofónnej populácie vo Flámsku sa pohybuje okolo 120 tis. osôb, okolo 200 tis. alebo okolo 300 tis. osôb.

Federácia Valónsko – Brusel zoskupuje celkom 41 % belgického obyvateľstva. (Na porovnanie: Flámske spoločenstvo zoskupuje 58 % a Nemecky hovoriace spoločenstvo Belgicka 1 % obyvateľov).        

Ako naznačuje názov spoločenstva, nie je určené teritoriálne ale personálne, podľa miesta ich sídla. Jednako však, belgická ústava určila hranice pre spoločenstvá, ktoré sa nachádzajú na hraniciach štyroch jazykových regiónov. Mimo týchto svojich hraníc nemajú spoločenstvá žiadne kompetencie. 

Oficiálny termín Francúzske spoločenstvo Belgicka znamená rovnako ako aj jeho štátne inštitúcie (parlament, vláda, verejná správa) personálne spoločenstvo. 

Vo federálnom belgickom systéme treba rozlišovať podľa článku 4 belgickej ústavy:
 tri jazykové spoločenstvá
 tri federálne regióny, ktoré sa neprekrývajú úplne s jazykovými spoločenstvami
 štyri jazykové regióny

Kompetencie spoločenstva
Francúzske spoločenstvo Belgicka disponuje vlastnými inštitúciami, parlamentom a vládou. Spoločenstvo prenáša svoje kompetencie vo vzdelaní, kultúre, zdravotníctve, pomoci mládeži a športu plne na frankofónne regióny a dvojjazyčný región Brusel-hlavné mesto pre bruselských frankofónov.   

Časť kompetencií Francúzskeho spoločenstva Belgicka bolo prenesených na Valónsky región a Komisiu francúzskych obcí (skr. COCOF). Ide o:
 niektoré kultúrne oblasti, športovú infraštruktúru, turizmus, vzdelávanie, vlastníctvo nehnuteľností, divadlo, kino. Filmový archív Federácie Valónsko – Brusel sa nachádza v Bruseli.
 školskú dopravu
 zdravotníctvo (s výnimkou univerzitných nemocníc, evidencie narodených a detí, zdravotnej výchovy, preventívnej medicíny a školskej inšpekcie
 pomoc osobám (s výnimkou kompetencií voči hendikepovaným a misií patriacich pod evidenciu narodených a detí, ochrany mládeže, sociálnej pomoci väzňov

V Bruseli sa kompetencie v citovaných oblastiach zabezpečujú zároveň aj cez „COCOF“ a jeho flámsky ekvivalent „VGC”. Je na rozhodnutí každého občana Bruselu, s ktorými inštitúciami chce jednať. Čo sa týka rôznych rozhodnutí spoločenstiev, „COCOF“ udeľuje autonómiu v spomenutých oblastiach, čo nie je prípad rozhodovania „VGC“.

Ilustrácia rozkúskovania kompetencií: Ak treba deliť stavbu v jej celosti, regióny sú kompetentné vzhľadom na nehnuteľnosť, zatiaľ čo spoločenstvo je kompetentné vzhľadom na kultúrne dedičstvo hnuteľností.   
    
Iný príklad: Ak spoločenstvo má kompetenciu pre vzdelanie, je to Valónsky región, ktorý je kompetentný vzhľadom na školskú infraštruktúru a predmetu informatika (cez projekt Cyberclasse) na území fankofónneho regiónu.

História spoločenstva
 1970 – vytvorenie kultúrnych spoločenstiev (francúzske, holandské a nemecké)
 1980 – premena na Spoločenstvo francúzske, flámske a germanofónne s kompetenciou v oblastiach osobnostných
 1988 – nové kompetencie (vzdelanie, médiá, atď.)

Parlament
Valónsky parlament má 94 členov, z nich 75 je valónskych a 19 členov zvolených spomedzi frankofónov z parlamentu Regiónu Brusel-hlavné mesto. 

Zloženie valónskeho parlamentu vo volebnom období 2009 – 2014:
 PS – Partie Socialiste (Socialistická strana): 33 kresiel
 MR – Mouvement réformateur (Reformačné hnutie): 25 kresiel
 Ecolo: 17 kresiel
 cdH – Centre démocrate humaniste (Demokratické a Humanistické Centrum): 16 kresiel

Zdroj

Referencie

Externé odkazy
Stránka Francúzskeho spoločenstva Belgicka

Administratívne členenie Belgicka
Členovia Frankofónie